กฎกระทรวงกฎกระทรวงฉบับที่19 (พ.ศ. 2538)ออกตามความในพระราชบัญญัติคนเข้าเมืองพ.ศ.2522--------------- อาศัยอำนาจตามความในมาตรา5 มาตรา 12 (1) วรรคสอง และมาตรา 34 (15) แห่งพระราชบัญญัติคนเข้าเมือง พ.ศ. 2522รัฐมนตรีว่าการกระทรวงมหาดไทยออกกฎกระทรวงไว้ ดังต่อไปนี้ ข้อ1 ให้ยกเลิกความในข้อ 1แห่งกฎกระทรวง ฉบับที่ 6 (พ.ศ. 2523) ออกตามความในพระราชบัญญัติคนเข้าเมือง พ.ศ. 2522และให้ใช้ความต่อไปนี้แทน "ข้อ1การตรวจลงตราหนังสือเดินทางหรือเอกสารใช้แทนหนังสือเดินทาง ตามมาตรา 12 (1) วรรคสอง มี 8 ประเภท คือ (1)ประเภททูต (2)ประเภทราชการ (3)ประเภทคนอยู่ชั่วคราว (4)ประเภทนักท่องเที่ยว (5)ประเภทคนเดินทางผ่านราชอาณาจักร (6)ประเภทคนเข้ามามีถิ่นที่อยู่ในราชอาณาจักรตามมาตรา 41 (7)ประเภทคนเข้าเมืองนอกกำหนดจำนวนคนต่างด้าวซึ่งจะเข้ามามีถิ่นที่อยู่ในราชอาณาจักรเป็นรายปี (8)ประเภทอัธยาศัยไมตรี" ข้อ2 ให้เพิ่มความต่อไปนี้เป็นข้อ 8ทวิ แห่งกฎกระทรวง ฉบับที่ 6 (พ.ศ. 2523) ออกตามความในพระราชบัญญัติคนเข้าเมือง พ.ศ. 2522 "ข้อ8 ทวิการตรวจลงตราประเภทอัธยาศัยไมตรี ให้จำกัดเฉพาะการขอรับการตรวจลงตราเข้ามาในราชอาณาจักรเป็นการชั่วคราวของผู้ถือหนังสือเดินทางทูตหรือหนังสือเดินทางราชการหรือหนังสือเดินทางสหประชาชาติที่เทียบเท่าหนังสือเดินทางทูตหรือหนังสือเดินทางราชการเพื่อการอื่นนอกจากที่ระบุในข้อ 2 (1) หรือ (2)หรือข้อ 3 เมื่อผู้ถือหนังสือเดินทางยื่นขอรับการตรวจลงตราต่อสถานทูตหรือสถานกงสุลไทย" ข้อ3 ให้ยกเลิกความในข้อ 9แห่งกฎกระทรวง ฉบับที่ 6 (พ.ศ. 2523) ออกตามความในพระราชบัญญัติคนเข้าเมือง พ.ศ. 2522ซึ่งแก้ไขเพิ่มเติมโดยกฎกระทรวง ฉบับที่ 13 (พ.ศ. 2530) ออกตามความในพระราชบัญญัติคนเข้าเมือง พ.ศ.2522 และให้ใช้ความต่อไปนี้แทน "ข้อ9ให้สถานทูตหรือสถานกงสุลไทยมีอำนาจตรวจลงตราตามข้อ 1 (1) (2) (3) (4) (5) และ (8) ให้สถานทูตหรือสถานกงสุลไทยมีอำนาจตรวจลงตราตามข้อ1 (6) เมื่อผู้ยื่นขอรับการตรวจลงตราได้รับอนุญาตให้เข้ามามีถิ่นที่อยู่ในราชอาณาจักรจากคณะกรรมการพิจารณาคนเข้าเมือง โดยความเห็นชอบของรัฐมนตรี ให้พนักงานเจ้าหน้าที่สำนักงานตรวจคนเข้าเมืองมีอำนาจตรวจลงตราตามข้อ1 (4) และ (7) ให้กระทรวงการต่างประเทศมีอำนาจเปลี่ยนประเภทการตรวจลงตราหนังสือเดินทางหรือเอกสารใช้แทนหนังสือเดินทางจากประเภทอื่นใดตามข้อ1 ให้เป็นประเภททูตตามข้อ 1 (1) ประเภทราชการตามข้อ 1 (2) หรือประเภทอัธยาศัยไมตรีตามข้อ 1(8) ได้" "ข้อ4 ให้ยกเลิกความในวรรคสองของข้อ 10แห่งกฎกระทรวง ฉบับที่ 6 (พ.ศ. 2523) ออกตามความในพระราชบัญญัติคนเข้าเมือง พ.ศ.2522 ซึ่งแก้ไขเพิ่มเติมโดยกฎกระทรวง ฉบับที่ 9 (พ.ศ. 2529)ออกตามความในพระราชบัญญัติคนเข้าเมือง พ.ศ. 2522 และให้ใช้ความต่อไปนี้แทน ผู้ซึ่งได้รับการยกเว้นการตรวจลงตราตาม(2) หรือ (3) ให้อยู่ในราชอาณาจักรได้ไม่เกินสามสิบวันนับแต่วันที่เดินทางเข้ามาในราชอาณาจักร" ให้ไว้ณ วันที่ 6 กุมภาพันธ์ พ.ศ. 2538 พลตรี สนั่นขจรประศาสน์ รัฐมนตรีว่าการกระทรวงมหาดไทย+------------------------------------------------------------------------------------------------------------------+หมายเหตุ:- เหตุผลในการประกาศใช้กฎกระทรวงฉบับนี้ คือโดยที่เป็นการสมควรกำหนดประเภทการตรวจลงตราหนังสือเดินทางหรือเอกสารใช้แทนหนังสือเดินทางประเภทอัธยาศัยไมตรี เพิ่มขึ้นและกำหนดหลักเกณฑ์ สำหรับการตรวจลงตราประเภทดังกล่าวและปรับปรุงอำนาจหน้าที่ของหน่วยงานและเจ้าหน้าที่ในการตรวจลงตราให้เหมาะสมยิ่งขึ้นรวมทั้งสมควรขยายระยะเวลาการให้อยู่ในราชอาณาจักรได้ของผู้ถือหนังสือเดินทางซึ่งเดินทางมาจากประเทศที่ไม่มีสถานทูตหรือสถานกงสุลไทยตั้งอยู่และผู้ถือหนังสือเดินทางหรือเอกสารใช้แทนหนังสือเดินทางซึ่งเข้ามาในราชอาณาจักรเป็นการชั่วคราวเพื่อการท่องเที่ยวให้ยาวขึ้นจึงจำเป็นต้องออกกฎกระทรวงนี้[รก.2538/6ก/34 - 07/02/2538]